text: [১] ভ্যাকসিন সংগ্রহে সর্বাত্মক চেষ্টা চালাচ্ছে সরকার: ওবায়দুল কাদের | আমাদের সময়.কম – AmaderShomoy.com
  প্রকাশের সময় : April 26, 2021, 4:30 pm
  আপডেট সময় : April 26, 2021 at 7:26 pm
  বাশার নূরু: [২] আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের আরও বলেন, মনে রাখতে হবে ভ্যাকসিনই একমাত্র সমাধান নয়। মাস্ক না পরলে ভ্যাকসিনে কোনো কাজ হবে না। জীবিকার আগে জীবন, তাই করোনার এই সময়ে জীবন বাঁচাতে সবাইকে স্বাস্থ্যবিধি মেনে চলতে হবে।
  [৩] তিনি বলেন, হেফাজতে ইসলাম তাদের কেন্দ্রীয় কমিটি বিলুপ্ত করছে। তবে শুধু বিলুপ্ত করলেই হবে না। সাম্প্রদায়িক সহিংসতার রাজনীতিও বিলুপ্ত করতে হবে। পাশাপাশি নতুন কমিটি গঠনের মাধ্যমে রাজনৈতিক সহিংসতার তাণ্ডব কি বন্ধ হবে?
  [৪] কাদের বলেন, বিএনপির অনেক নেতার ওষুধ কোম্পানি আছে, এ ওষুধ কোম্পানিগুলোর মাধ্যমে চিকিৎসা সেবা দেওয়ার সুযোগ আছে, কিন্তু সেটাও তারা করছে না। আওয়ামী লীগের কর্মীদের মত কৃষকের ধান কেটে দেওয়ার মতো কর্মসূচিও তো বিএনপির নেতারা করতে পারে? বিএনপি শুধু মিথ্যাচার আর অপপ্রচারের রাজনীতিকে আঁকড়ে ধরে আছে এবং সাম্প্রদায়িক অপশক্তিকে সন্ত্রাস ও জ্বালাও-পোড়াওর রাজনীতিতে উসকানি দিচ্ছে। যা জনগণ আশা করে না।
  সিট খালি নেই, চেয়ারে বসেই অক্সিজেন নিচ্ছেন রোগীরা ≣ চীনের গবেষণাগার থেকে ইচ্ছাকৃত ভাবেই ছড়ানো হয় করোনাভাইরাস, দাবি চিনা ভাইরাস বিশেষজ্ঞের ≣ গাজীপুরে কিশোর গ্যাংয়ের দু'পক্ষের সংঘর্ষে স্কুলছাত্র নিহত
  [৫] সোমবার কুমিল্লা সড়ক জোন, বিআরটিসি ও বিআরটিএ'র কর্মকর্তাদের সঙ্গে মতবিনিময় সভায় এসব কথা বলেন কাদের। সরকারি বাসভবন থেকে ভার্চুয়ালি সভায় যুক্ত হন তিনি।